Zambias herrelandslag i fotball representerer Zambia og er styrt av Football Association of Zambia. Før uavhengigheten i 1964 var de kjent som det Nord-Rhodesiske herrelandslaget i fotball. Laget blir kalt Chipolopolo (norsk: Kobberkulene) fordi kobber er en av de største eksportartiklene i Zambia. Zambia har vunnet Afrikamesterskapet en gang (i 2012) og har vært tapende finalist to ganger (i 1974 og 1994).